Source: https://www.riigiteataja.ee/akt/1041646?tegevus=salvesta-link
Timestamp: 2019-07-20 14:17:13+00:00
Document Index: 1722748

Matched Legal Cases: ['§ 1', '§ 2', '§ 4', '§ 7', '§ 2', '§ 4', '§ 3', '§ 4', '§ 5', '§ 92', '§ 7', '§ 8', '§ 112', '§ 9', '§ 113', '§ 10', '§ 121', '§ 191', '§ 11', '§ 131', '§ 12', '§ 13', '§ 14', '§ 181', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 24', '§ 25', '§ 26', '§ 27', '§ 28', '§ 29', '§ 30', '§ 31', '§ 401', '§ 114', '§ 32', '§ 171', '§ 33', '§ 34']

RT I 2006, 29, 221
Vabariigi Presidendi 20. juuni 2006. a otsusega nr 1037
I. Isikut tõendavate dokumentide seaduses (RT I 1999, 25, 365; 2006, 12, 79) tehakse järgmised muudatused:
§ 1. Paragrahvi 2 täiendatakse lõikega 3 järgmises sõnastuses:
« (3) Dokumendi väljaandmisel arvestatakse Euroopa Liidu ja rahvusvaheliste organisatsioonide poolt dokumendile, selle käideldavusele ja väljaandmise turvalisusele esitatavaid nõudeid.»
§ 2. Paragrahvi 2 lõikes 1, § 4 lõikes 1 ja § 7 lõikes 2 asendatakse sõna «foto» sõnadega «foto või näokujutis» ning § 2 lõikes 1 ja § 4 lõikes 1 asendatakse sõna «allkiri» sõnadega «allkiri või allkirjakujutis» vastavas käändes.
§ 3. Paragrahvi 9 lõige 3 muudetakse ja sõnastatakse järgmiselt:
« (3) Dokumenti võib dokumendi kasutaja kohta kanda järgmisi isikuandmeid:
11) muud isikuandmed, kui see on ette nähtud välislepingu, seaduse või selle alusel antud muu õigustloova aktiga.»
§ 4. Paragrahvi 9 täiendatakse lõikega 41 järgmises sõnastuses:
« (41) Käesoleva paragrahvi lõikes 3 nimetatud andmed võib dokumenti kanda ka digitaalselt.»
§ 5. Paragrahvi 9 täiendatakse lõikega 6 järgmises sõnastuses:
« (6) Vabariigi Valitsus võib määrusega kehtestada vanuse alampiiri, millest noorema isiku allkirja või allkirjakujutist ja sõrmejäljekujutisi dokumenti ei kanta.»
« § 92. Biomeetriliste andmete töötlemine
(6) Käesoleva paragrahvi lõige 5 ei laiene dokumendi alusel tehtavale dokumendi kasutaja isikusamasuse tuvastamisele dokumendi kasutajalt võetud biomeetriliste andmete võrdlemisel dokumenti kantud andmetega.»
§ 7. Paragrahvi 10 täiendatakse lõikega 3 järgmises sõnastuses:
« (3) Vähemalt 15-aastane isik võib sooritada käesolevas seaduses sätestatud menetlustoiminguid iseseisvalt.»
§ 8. Paragrahv 112 muudetakse ja sõnastatakse järgmiselt:
« § 112. Biomeetriliste andmeteta dokumendi väljaandmise taotluse esitamine
(2) Isik või tema seaduslik esindaja pöördub dokumendi väljaandmise taotluse esitamiseks isiklikult dokumendi väljaandmiseks pädevasse asutusse käesolevas seaduses sätestatud dokumendi väljaandmise esmakordsel taotlemisel, kui isikule ei ole eelnevalt välja antud käesolevas seaduses sätestatud dokumenti.
(3) Eesti kodanik või tema seaduslik esindaja võib isikutunnistuse väljaandmise taotluse ja Eesti kodaniku passi väljaandmise taotluse esitada Eesti konsulaarametnikule, kes edastab selle taotleja isiku tuvastamise järel läbivaatamiseks Kodakondsus- ja Migratsiooniametile.
(4) Isikutunnistuse väljaandmise taotluse või Eesti kodaniku passi väljaandmise taotluse esitamisel Eesti konsulaarametnikule on taotleja või tema seaduslik esindaja kohustatud isiklikult pöörduma Eesti konsulaarametniku poole, kui talle ei ole eelnevalt välja antud muud käesolevas seaduses sätestatud dokumenti.»
§ 9. Seadust täiendatakse §-dega 113–117 järgmises sõnastuses:
« § 113. Biomeetriliste andmeteta dokumendi väljaandmise taotluse esitamise erijuhud
(1) Kui dokumendi taotleja isiklik pöördumine dokumendi väljaandmiseks pädevasse asutusse on nõutav, kuid Eestis viibiva taotleja terviseseisund püsivalt ei võimalda tal dokumendi väljaandmise taotluse esitamiseks isiklikult pöörduda selleks pädevasse asutusse, võib dokumendi väljaandmise taotluse edastada dokumendi taotleja kirjalikul nõusolekul valla- või linnavalitsuse või hoolekandeasutuse juhi volitatud töötaja pärast dokumendi taotleja isiku tuvastamist.
(3) Kui dokumendi taotleja isiklik pöördumine dokumendi väljaandmiseks pädevasse asutusse on nõutav, võib Eestis vanglas kinni peetava isiku dokumendi väljaandmise taotluse edastada vangla direktori volitatud vanglatöötaja taotleja isiku tuvastamise järel, kui taotlejal ei ole võimalik isiklikult dokumendi väljaandmiseks pädevasse asutusse pöörduda.
(4) Eesti kodanik või tema seaduslik esindaja võib isikutunnistuse väljaandmise taotluse ja Eesti kodaniku passi väljaandmise taotluse esitada isiklikult Eesti konsulaarametnikule, kes edastab selle taotleja isiku tuvastamise ja biomeetriliste andmete võtmise järel läbivaatamiseks Kodakondsus- ja Migratsiooniametile.
(6) Biomeetriliste andmetega dokumendi taotlemiseks ei pea isiklikult Kodakondsus- ja Migratsiooniametisse, Välisministeeriumisse või Eesti konsulaarametniku poole pöörduma, kui taotlejale biomeetrilisi andmeid sisaldava dokumendi väljaandmisest ei ole möödunud üle kahe aasta ja biomeetrilised andmed ei ole muutunud.
(1) Kui Eestis viibiva isiku terviseseisund püsivalt ei võimalda tal dokumendi väljaandmise taotluse esitamiseks isiklikult Kodakondsus- ja Migratsiooniametisse pöörduda ja isiklik pöördumine on nõutav, võib Kodakondsus- ja Migratsiooniameti ametnik võtta taotluse vastu, taotleja isiku tuvastada ja võtta temalt biomeetrilised andmed tema elukohas või viibimiskohas Eestis.
(2) Käesoleva paragrahvi lõikes 1 nimetatud taotlejalt võib tema elukohas või viibimiskohas Eestis reisidokumendi taotluse vastu võtta juhul, kui dokumendi taotlus on põhjendatud, isiku reisi eesmärk on ravi saamine ja reisidokumendi olemasolu on välisriiki reisimiseks vajalik.
(3) Isikult tema elukohas või viibimiskohas taotluse vastuvõtmiseks esitab taotleja või tema seaduslik esindaja Kodakondsus- ja Migratsiooniametile kirjaliku sooviavalduse ja lisab sellele käesoleva paragrahvi lõigetes 1 ja 2 nimetatud asjaolusid tõendavad dokumendid.
(4) Kui dokumendi taotleja isiklik pöördumine Kodakondsus- ja Migratsiooniametisse on nõutav, võib Kodakondsus- ja Migratsiooniameti ametnik Eestis vanglas kinni peetava isiku dokumendi väljaandmise taotluse vastu võtta, taotleja isiku tuvastada ja võtta biomeetrilised andmed tema kinnipidamiskohas Eestis juhul, kui taotlus on põhjendatud, isik vajab vanglas viibimise ajal dokumenti ja isikul ei ole võimalik isiklikult dokumendi väljaandmiseks pädevasse asutusse pöörduda.
(5) Käesoleva paragrahvi lõikes 4 nimetatud taotlejalt võib Kodakondsus- ja Migratsiooniameti ametnik isiku kinnipidamiskohas Eestis reisidokumendi taotluse vastu võtta, kui dokumendi taotlus on põhjendatud, isik vajab vanglas viibimise ajal reisidokumenti piiriületuse eesmärgil väljaspool Euroopa Liitu ja isikul ei ole võimalik isiklikult dokumendi väljaandmiseks pädevasse asutusse pöörduda.
(6) Isikult tema kinnipidamiskohas Eestis reisidokumendi taotluse vastuvõtmiseks esitab vangla direktor kinnituse, mis tõendab vanglas kinni peetava isiku vajadust ületada riigipiiri.
(8) Vabariigi Valitsus võib määrusega kehtestada vanuse alampiiri, millest nooremat isikut ei daktüloskopeerita.
(2) Dokumendi taotlus jäetakse läbi vaatamata, kui isik taotleb dokumendi väljaandmist, kuid keeldub selleks vajalike andmete, sealhulgas biomeetriliste andmete andmisest.»
§ 10. Seadust täiendatakse §-dega 121 ja 122 järgmises sõnastuses:
« § 121. Dokumendi väljastamine
(1) Dokument väljastatakse Kodakondsus- ja Migratsiooniameti, Välisministeeriumi või käesoleva seaduse § 191 lõikes 3 nimetatud sertifitseerimisteenuse osutaja kaudu.
(2) Dokumendi kättesaamiseks peab isik isiklikult ilmuma dokumendi väljastaja asukohta. Dokumendi väljastamisel tuvastab dokumendi väljastaja dokumendi taotleja isiku. Dokumendi kättesaamise kohta annab dokumendi taotleja allkirja.
(4) Dokumendi väljastamisel alla 15-aastase või piiratud teovõimega dokumenditaotleja seaduslikule esindajale tuvastab dokumendi väljastaja seadusliku esindaja isiku. Alla 15-aastase või piiratud teovõimega dokumenditaotleja isik tuvastatakse tema seadusliku esindaja ütluste alusel.
(3) Kui Eesti kodanik viibib välisriigis kinnipidamisasutuses või hoolekandeasutuses või kui tema terviseseisund püsivalt ei võimalda tal dokumendi kättesaamiseks isiklikult pöörduda Eesti konsulaarametniku poole, võib isik või tema seaduslik esindaja kirjalikult taotleda Eesti konsulaarametnikult taotlejale dokumendi väljastamist tema viibimis- või elukohas.»
§ 11. Seadust täiendatakse §-ga 131 järgmises sõnastuses:
« § 131. Väljastamata dokumentide hävitamine
Kui isik ei ole kuue kuu jooksul dokumendi taotluse menetlusse võtmise kuupäevast arvates dokumendi väljastamiseks pädevasse asutusse ilmunud ja isiklik pöördumine on nõutav, võib dokumendi väljaandnud asutus lugeda isiku dokumendi taotlusest loobunuks ning väljastamata dokumendi hävitada.»
§ 12. Paragrahvi 15 täiendatakse lõigetega 6 ja 7 järgmises sõnastuses:
« (6) Dokumendi taotlejalt biomeetriliste andmete võtmise korra kehtestab Vabariigi Valitsus määrusega.
(7) Dokumendi väljaandmise taotlemisel fotole esitatavad nõuded kehtestab Vabariigi Valitsus määrusega.»
§ 13. Paragrahvi 17 täiendatakse lõikega 31 järgmises sõnastuses:
« (31) Käesoleva paragrahvi lõiget 3 ei kohaldata, kui dokumendi kehtivust kontrollitakse viivituseta kohapeal.»
§ 14. Seadust täiendatakse §-ga 181 järgmises sõnastuses:
« § 181. Dokumendi kasutaja isikusamasuse kontrollimine
(1) Haldusorgan, kes on pädev dokumendi kehtivust kontrollima, võib dokumendi kontrollimiseks või dokumendi kasutaja isikusamasuse tuvastamiseks töödelda dokumendi väljaandmise menetluse käigus kogutud isikuandmeid, sealhulgas biomeetrilisi isikuandmeid.
(2) Haldusorganil, kes on pädev dokumendi kehtivust kontrollima, on õigus võtta dokumendi kontrollimiseks või dokumendi kasutaja isikusamasuse tuvastamiseks dokumendi kasutajalt biomeetrilisi andmeid ja neid töödelda ning isikul on kohustus vastavaid andmeid anda.»
§ 15. Paragrahvi 191 täiendatakse lõikega 11 järgmises sõnastuses:
« (11) Käesoleva paragrahvi lõikes 1 nimetatud sertifikaadid väljastatakse sama kehtivusajaga kui isikutunnistus, millele need kantakse.»
§ 16. Paragrahvi 191 täiendatakse lõikega 4 järgmises sõnastuses:
« (4) Digitaalset tuvastamist võimaldav sertifikaat ja digitaalset allkirjastamist võimaldav sertifikaat on seotud isikutunnistuse kasutaja isikuandmetega ja avalikult kontrollitavad isikukoodi kaudu.»
§ 17. Paragrahvi 20 lõikes 1 asendatakse sõna «kümme» sõnaga «viis» ja lõige 21 tunnistatakse kehtetuks.
§ 18. Paragrahvi 22 lõiked 2–4 muudetakse ja sõnastatakse järgmiselt:
« (2) Diplomaatiline pass antakse välja ametiülesannete täitmiseks välisriigis Eesti kodanikust:
8) Eesti Vabariigi välisesinduses töötavale diplomaadile;
9) karjääridiplomaadile, kelle Välisministeerium on lähetanud välisriiki;
12) diplomaatilisele kullerile diplomaatilise posti toimetamiseks Eesti Vabariigi välisesindusse.
(4) Perekonnaliige käesoleva paragrahvi tähenduses on abikaasa ja alaealine laps ning põhi- või keskharidust omandav või abi vajav töövõimetu täisealine laps.»
§ 19. Paragrahvi 22 täiendatakse lõikega 41 järgmises sõnastuses:
« (41) Diplomaatiline pass antakse Eesti Vabariigi välisesinduses töötava diplomaadiga välislähetuses kaasasolevale Eesti kodanikust perekonnaliikmele. Põhjendatud vajaduse korral võib Välisministeerium diplomaatilise passi välja anda ka diplomaadi perekonnaliikmele, kes ei ole välislähetuses kaasas.»
§ 20. Paragrahvi 24 lõikes 1 asendatakse sõna «kümme» sõnaga «viis» ja lõige 2 tunnistatakse kehtetuks.
§ 21. Paragrahvi 24 lõige 4 muudetakse ja sõnastatakse järgmiselt:
« (4) Diplomaatiline pass antakse kehtivusajaga kuni:
4) neli aastat Riigikogu liikmele, Vabariigi Valitsuse liikmele ja riigisekretärile, kuid mitte kauemaks kui tema ametivolituste lõppemiseni;
14) kolm aastat diplomaatilisele kullerile.»
§ 22. Paragrahvi 24 täiendatakse lõikega 41 järgmises sõnastuses:
« (41) Diplomaatiline lisapass antakse kehtivusajaga kuni viis aastat, kuid mitte kauemaks kui varem väljaantud diplomaatilise passi kehtivusajaks.»
§ 23. Paragrahvi 24 lõikes 3 asendatakse sõna «kolm» sõnaga «viis».
§ 24. Paragrahvi 24 lõikes 5 asendatakse sõna «kümme» sõnaga «viis».
§ 25. Paragrahvi 28 lõikes 1 asendatakse sõna «kümme» sõnaga «viis» ja lõige 2 tunnistatakse kehtetuks.
§ 26. Paragrahvi 32 lõikes 1 asendatakse sõna «kümme» sõnaga «viis» ja lõige 2 tunnistatakse kehtetuks.
§ 27. Paragrahvi 33 lõige 1 muudetakse ja sõnastatakse järgmiselt:
« (1) Meresõidutunnistus on välismaalasele Eesti Vabariigi poolt antav reisidokument.»
§ 28. Paragrahvi 35 täiendatakse lõigetega 3 ja 4 järgmises sõnastuses:
« (3) Eesti kodanikule, kellel ei ole kehtivat Eesti dokumenti, võib tagasipöördumistunnistuse väljastada, kui dokumendi väljastamine on avalikes huvides.
(4) Käesoleva paragrahvi lõikes 3 nimetatud juhul ei pea dokumendi väljastamiseks olema isiku taotlust.»
§ 29. Paragrahvi 36 lõikes 1 asendatakse sõna «kolm» sõnaga «kaksteist».
§ 30. Paragrahvi 362 lõikes 1 asendatakse sõnad «üks kuu» sõnadega «kaksteist kuud».
§ 31. Seadust täiendatakse §-dega 401 ja 402 järgmises sõnastuses:
« § 401. Biomeetriliste andmete dokumentides kasutuselevõtmise tähtpäevad
(3) Vabariigi Valitsus võib kehtestada määrusega vanuse alampiiri, millest noorema isiku suhtes ei rakendata käesoleva seaduse § 114 lõigetes 3 ja 5 sätestatud isikliku ilmumise nõuet.
(1) Kuni dokumendi taotleja daktüloskopeerimise alustamiseni võib dokumendi väljaandmise taotluse edastada taotleja kirjalikul nõusolekul valla- või linnavalitsuse või hoolekandeasutuse juhi volitatud töötaja pärast dokumendi taotleja isiku tuvastamist, kui Eestis viibiva taotleja terviseseisund püsivalt ei võimalda tal dokumendi väljaandmise taotluse esitamiseks isiklikult pöörduda pädevasse asutusse.
(3) Kuni dokumendi taotleja daktüloskopeerimise alustamiseni võib Eestis vanglas kinni peetava isiku dokumendi väljaandmise taotluse edastada vangla direktori volitatud vanglatöötaja dokumendi taotleja isiku tuvastamise järel juhul, kui taotlus on põhjendatud, isik vajab vanglas viibimise ajal dokumenti ja isikul ei ole võimalik isiklikult dokumendi väljaandmiseks pädevasse asutusse pöörduda.»
II. § 32. Riigilõivuseaduse (RT I 1997, 80, 1344; 2006, 25, 186) § 171 täiendatakse lõikega 4 järgmises sõnastuses:
« (4) Kui dokument, mida isik taotleb, ei ole kohustuslik ning taotleja ei põhjenda vajadust vastava dokumendi kasutamiseks, riigilõivu määra ei vähendata ega isikut riigilõivu tasumisest ei vabastata.»
III. § 33. Rakendussätted
(1) Enne käesoleva seaduse jõustumist väljaantud isikut tõendavad dokumendid kehtivad dokumendis märgitud kehtivusaja lõpuni.
(2) Enne käesoleva seaduse jõustumist esitatud isikut tõendava dokumendi väljaandmise taotlus vaadatakse läbi taotluse esitamise ajal kehtinud korras.
IV. § 34. Seaduse jõustumine
(1) Käesolev seadus jõustub 2006. aasta 28. augustil.
(2) Käesoleva seaduse §-d 15, 17, 18 ja 19 jõustuvad 2007. aasta 2. jaanuaril.